Here is a page extracted from Wikipedia that may contain CSS, HTML, and a lot of unformatted text.

Title: Cortiellas
Content: Cortiellas (Cortillas en castellano) ye un lugar aragonés d'a provincia de Uesca, situato en o municipio de Yebra de Basa, en a parzana d'o Sobrepuerto en a comarca de l'Alto Galligo. Ye despoblato dende 1965.

En o sieglo XV, en o Fogache de 1495, teneba con 12 fuegos, y a suya población puyó dica os 178 habitants a meyatos d'o sieglo XIX, estando chunto a Escartín un d'os prencipals nuclios economicos d'o Sobrepuerto, prencipalment debito a la ganadería lanar.

Molimentos 
A suya ilesia parroquial, la Ilesia d'os Santos Reis de Cortiellas, ye en a plaza d'o pueblo y data d'o sieglo XVIII, estando o suyo campanal d'o sieglo XIX. Se tracta d'una ilesia adedicada a los Santos Reis en estilo neoclasico.

Importants son tamién bels eixemplos d'arquitectura popular entre os que destacan casa Montes, casa Isábal y casa Migalé. Tamién puede veyer-se a lo norueste d'o lugar una d'as fuents mas intresants de Sarrablo que data d'o sieglo XIX.

Referencias

Vinclos externo s
  En http://www.despobladosenhuesca.com/.

Lugars de Yebra de Basa
Lugars d'a provincia de Uesca
Despoblaus d'a provincia de Uesca
Lugars de Sobrepuerto
Localidaz d'a diocesi de Chaca en l'Alto Galligo